Izziņa par atzinumos sniegtajiem iebildumiem par Ministru kabineta rīkojuma projektu

**“Par valstij piekrītošo nekustamo īpašumu nodošanu pašvaldību īpašumā”**

un sākotnējās ietekmes novērtējuma ziņojumu (anotāciju) (VSS-652)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| Nesaskaņotu iebildumu nav. | | | | | |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020.gada augusts-2021.gada februāris |
|  |  |
| Saskaņošanas dalībnieki | Finanšu ministrija, Tieslietu ministrija, Latvijas Pašvaldību savienība un Vides aizsardzības un reģionālās attīstības ministrija |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Vides aizsardzības un reģionālās attīstības ministrijas 2020.gada 12.augusta atzinums Nr. 1-22/7285  Finanšu ministrijas 2020.gada 13.augusta atzinums  Nr. 12/A-7/4350  Finanšu ministrijas 2020.gada 23.decembra atzinums  Nr. 10.1-6/7-1/1267  Tieslietu ministrijas 2020.gada 23.decembra atzinums  Finanšu ministrijas 2021.gada 23.februāra atzinums Nr. 10.1-6/7-1/215 |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Rīkojuma projekts un anotācija** | **Vides aizsardzības un reģionālās attīstības ministrijas iebildums**  Ar projektu tiek paredzēts nodot divus nekustamos īpašumus Jelgavā un Rīgā bez atlīdzības attiecīgi Jelgavas pilsētas pašvaldības un Rīgas pilsētas pašvaldības īpašumā. Ne pašā projektā, ne tā anotācijā nav paskaidrots, kāpēc divi dažādi nekustamie īpašumi dažādās pašvaldībās ir nododami attiecīgajām pašvaldībām ar vienu Ministru kabineta rīkojuma projektu.  Vēršam uzmanību, ka saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 188. punktu, sagatavojot iekšējā normatīvā akta projektu, ievēro šo noteikumu 1. un 3. nodaļā minētās prasības. Savukārt atbilstoši minēto noteikumu 90. punktam normatīvā akta nosaukumam ir jābūt īsam un atbilstošam normatīvā akta saturam.  Ņemot vērā minēto, kā arī to, ka nav pamata vienā projektā iekļaut divu nekustamo īpašumu dažādās administratīvās teritorijās nodošanu dažādām pašvaldībām likuma “Par pašvaldībām” 15. panta pirmās daļas 9. punktā noteikto funkciju veikšanai, lūdzam sagatavot atsevišķus Ministru kabineta rīkojuma projektus par katra nekustamā īpašuma nodošanu attiecīgās pašvaldības īpašumā, lai veicinātu tiesisko skaidrību. | **Iebildums izskatīts, papildināta anotācija un sniedzam šādu skaidrojumu.**  Pamatojums netaisīt divus pēc satura vienādus rīkojuma projektus par katru īpašumu atsevišķi ir Valsts pārvaldes iekārtas likuma 10.panta desmitajā pantā noteiktais, ka valsts pārvaldi organizē pēc iespējas efektīvi. Gatavot divus pēc satura vienādus normatīvo aktu projektus ir neefektīva valsts resursu tērēšana.  Īpašumu, kas ir bezmantinieka manta piekrīt valstij, pārņemšanas process, t.sk. nodošanas process pašvaldībām, jau tā ir ļoti laikietilpīgs process, tādēļ kavēšanās ar lēmumu pieņemšanu nav izdevīga ne valstij, ne pašvaldībai, ne arī daudzdzīvokļu mājas pārējo dzīvokļu īpašniekiem (ja bezmantinieku manta ir dzīvoklis).  Lieliski būtu, ja varētu vienā rīkojuma projektā apvienot vēl vairāk īpašumu, bet tā kā bezmantinieka mantas piekrišana valstij nav iepriekš prognozējama un mērķis ir pēc iespējas ātrāk nodot šo mantu pašvaldību funkciju nodrošināšanai, tad īpašumi tiek virzīti nodošanai pašvaldībai pēc faktiskās situācijas tik, cik ir.  Vēršam uzmanību, ka tā ir vispārpieņemta un iepriekš piekopta prakse, piemēram, sk. MK 19.08.2020. rīkojums Nr. 445.  Rīkojuma projekta teksta redakciju skatīt šīs izziņas 14.punktā. | **Anotācijas I daļas 2.punkts**  “Rīkojuma projekts sagatavots par divu nekustamo īpašumu nodošanu Jelgavas pilsētas un Rīgas pilsētas pašvaldību īpašumā, jo abos gadījumos tiesiskais pamatojums un apstākļi, kā notiek īpašumu nodošana pašvaldībām ir vienādi un atsevišķu rīkojuma projektu gatavošana par katru nekustamo īpašumu atsevišķi ar pēc būtības vienādu saturu ir nelietderīga un neefektīva, tādēļ ievērojot Valsts pārvaldes iekārtas likuma 10.panta desmitās daļas prasības organizēt valsts pārvaldes darbību pēc iespējas efektīvi abi īpašumi tiek nodoti ar vienu rīkojuma projektu.” |
| 2. | **Rīkojuma projekta anotācija** | **Finanšu ministrijas iebildums:**  Anotācijas I sadaļas 2.punktā (6.lpp.) ir norādīts: “Atsavināšanu organizējošā institūcija šim dzīvokļa īpašumam saskaņā ar Publiskas personas mantas atsavināšanas likuma 9.panta (13) daļu ir Possesor.”  Publiskas personas mantas atsavināšanas likuma (turpmāk – Atsavināšanas likums) 9.panta (13) daļa noteic, ka šā likuma 5.panta 3.1, 3.2 un vienpadsmitajā daļā minētā nekustamā īpašuma pārdošanu organizē institūcija, kuras pārvaldīšanā tas atrodas.  Rīkojuma projekta 1.punkts paredz nodot bez atlīdzības Jelgavas pilsētas pašvaldības un Rīgas pilsētas pašvaldības īpašumā valstij piekrītošos dzīvokļu īpašumus.  Lūdzam anotācijā neiekļaut atsauci uz Atsavināšanas likuma 9.panta (13) daļu, pamatojoties uz to, ka rīkojuma projekts paredz dzīvokļu īpašumu nodošanu bez atlīdzības, nevis pārdošanu. | **Iebildums ņemts vērā un precizēta anotācija.**  Attiecīgā atsauce dzēsta. | **Rīkojuma projekta anotācijas I sadaļas 2.punkts** |
| 3. | **Rīkojuma projekta anotācija** | **Finanšu ministrijas 1.iebildums (23.12.2020.)**  Ar rīkojuma projektu paredzēts nodot Jelgavas pilsētas pašvaldības īpašumā dzīvokli Nr.21 un pie dzīvokļa īpašuma piederošās kopīpašuma 637/22847 domājamās daļas Kastaņu ielā 2A, Jelgavā, kadastra Nr.0900 902 6020 (turpmāk – Dzīvoklis). Vienlaikus norādīts, ka Dzīvokļa sastāvā ietilpst 637/22847 kopīpašuma domājamās daļas no dzīvojamās mājas Kastaņu ielā 2A, Jelgavā, bet dzīvojamā māja Kastaņu ielā 2A, Jelgavā atrodas uz fiziskām personām piederošas zemes vienības ar kadastra apzīmējumu 0900 008 0106, Kastaņu ielā 2A, Jelgavā. Līdz ar to secināms, ka Jelgavas pilsētas pašvaldība, nostiprinot īpašuma tiesības uz Dzīvokli , atradīsies piespiedu nomas attiecībās ar fiziskām personām, kā rezultātā radīsies pienākums maksāt fiziskām personām piespiedu nomas maksu.  Ievērojot minēto, lūdzam papildināt rīkojuma projekta anotāciju ar informāciju par piespiedu dalītā īpašuma tiesisko attiecību izveidošanos starp Jelgavas pilsētas pašvaldību un fiziskām personām un attiecīgi par Jelgavas pilsētas pašvaldības pienākumu maksāt piespiedu nomas maksu fiziskām personām. | **Iebildums ņemts vērā un papildināta anotācija** | **Rīkojuma projekta anotācijas I sadaļas 2.punkts**  “Līdz ar to starp Jelgavas pilsētas pašvaldību un fiziskām personām izveidosies piespiedu dalītā īpašuma tiesisko attiecības un attiecīgi Jelgavas pilsētas pašvaldībai būs pienākums maksāt piespiedu nomas maksu fiziskām personām.” [2.lp.] |
| 4. | **Rīkojuma projekta anotācija** | **Finanšu ministrijas 2.iebildums (23.12.2020.)**  Publiskas personas mantas atsavināšanas likuma 45.panta trešā daļa nosaka, ka atsavinot valsts vai pašvaldības īpašumā esošu viendzīvokļa māju vai dzīvokļa īpašumu, par kuru lietošanu likumā "Par dzīvojamo telpu īri" noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem. Ievērojot minēto, lūdzam rīkojuma projekta anotācijā skaidrot, vai par dzīvokļa īpašumu lietošanu ir noslēgti dzīvojamo telpu īres līgumi | **Iebildums ņemts vērā un papildināta anotācija** | **Rīkojuma projekta anotācijas I sadaļas 2.punkts**  “Dzīvoklis nav izīrēts.”  [3. un 5. lp.] |
| 5. | **Rīkojuma projekts**  Rīkojuma projektateksta redakciju skatīt šīs izziņas 14.punktā. | **VARAM 1. priekšlikums**  Projekta 1. punktā noteikts, ka projektā norādītie nekustamie īpašumi nododami attiecīgu pašvaldību īpašumā saskaņā ar likuma “Par pašvaldībām” 15. panta pirmo daļu - palīdzības sniegšanai iedzīvotājiem dzīvokļa jautājumu risināšanai. Lūdzu precizēt atsauci uz likuma “Par pašvaldībām” 15. panta pirmās daļas 9. punktu, ņemot vērā, ka tas jau ir minēts projektā. | **Priekšlikums izvērtēts.**  Rīkojuma projekta 1.punkta redakcija izteikta atbilstoši iepriekš pieņemtajai kārtībai, ka nenorāda konkrētu punktu  (ir bijuši pret to iebildumi). | **Rīkojuma projekts**  Rīkojuma projekta teksta redakciju skatīt šīs izziņas 14.punktā. |
| 6. | **Rīkojuma projekts**  Rīkojuma projekta teksta redakciju skatīt šīs izziņas 14.punktā. | **VARAM 2. priekšlikums**  Anotācijas IV sadaļā norādīts, ka projekts šo jomu neskar. Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 60. punkts noteic, ka anotācijas VI sadaļas 1. punktā (“Plānotās sabiedrības līdzdalības un komunikācijas aktivitātes saistībā ar projektu”) norāda informāciju par sabiedrības informēšanu saistībā ar projekta izstrādi.  Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” (turpmāk – MK noteikumi Nr. 970) 5. punktā noteikts, ka institūcija piemēro sabiedrības līdzdalības kārtību arī to tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā minēto, ministrijas ieskatā aizpildāma projekta anotācijas VI sadaļa, norādot:  1) 1.punktā, ka projekts neatbilst MK noteikumu Nr.970 5.punktā minētajiem kritērijiem, līdz ar to sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā “Tiesību aktu projekti”.  2) 2.punktā, ka projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma nodošanu pašvaldības īpašumā. Projektā risinātie jautājumi neparedz ieviest izmaiņas, kas varētu ietekmēt sabiedrības intereses.  3) 3.punktā, ka projekts šo jomu neskar.  4) 4.punktā, ka saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē www.vestnesis.lv. | **Priekšlikums izvērtēts.**  Protams, var izteikt attiecīgo sadaļu arī VARAM norādītā veidā, bet, ja projekts neatbilst kritērijiem par sabiedrības līdzdalības kārtību, tad tas nozīmē, ka “projekts šo jomu neskar”, t.i., abi veidi izsaka to pašu domu, tādēļ izvēlamies īsāko variantu gan tiesiskās skaidrības nodrošināšanai, gan efektivitātei. | **Rīkojuma projekta 1.punkts.**  Rīkojuma projekta teksta redakciju skatīt šīs izziņas 14.punktā. |
| 7. | **Rīkojuma projekta anotācija** | **VARAM 3. priekšlikums**  Ministru kabineta 2020. gada 14. jūlija noteikumu Nr. 445 “Kārtība, kādā iestādes ievieto informāciju internetā” 3. punktā noteikts, ka iestāde nodrošina tās kompetencē esošās informācijas pieejamību iestādes oficiālajā tīmekļvietnē vai pārraugošās iestādes oficiālajā tīmekļvietnē un mobilajā lietotnē (ja tāda izveidota), izņemot informāciju, kas ir klasificējama kā ierobežotas pieejamības informācija vai valsts noslēpums vai nav publicējama atbilstoši speciālajiem normatīvajiem aktiem. Ņemot vērā minēto, vārdu “tīmekļa vietne” vietā korektāk būtu lietot vārdu “tīmekļvietne”. Ievērojot minēto, aicinām projekta anotācijā vārdus “tīmekļa vietne” aizstāt ar vārdu “tīmekļvietne”. | **Priekšlikums izskatīts.**  Nav komentāru. | **Rīkojuma projekta anotācijas VII sadaļa** |
| 8. | **Rīkojuma projekta anotācijas III sadaļa** | **VARAM 4. priekšlikums**  Līguma par Eiropas Savienību 3. panta 4. punkts noteic, ka Eiropas Savienība izveido ekonomisko un monetāro savienību, kuras valūta ir euro. Atbilstoši 1998. gada 3. maija Padomes Regulai Nr. 974/98 “Par euro ieviešanu” un Euro ieviešanas kārtības likuma 2. panta trešajā valūtas nosaukums ir euro. Ņemot vērā minēto, lūdzam projekta anotācijas III sadaļā iepriekš minēto monetāro vienību norādīt kā “euro” (slīprakstā). | **Priekšlikums izvērtēts.**  Nav komentāru. | **Rīkojuma projekta anotācijas III sadaļa** |
| 9. | **Rīkojuma projekta 1.punkts**  Rīkojuma projekta teksta redakciju skatīt šīs izziņas 14.punktā. | **Finanšu ministrijas 1. priekšlikums**  Atsavināšanas likuma 5.panta pirmā daļa noteic, ka atļauju atsavināt valsts nekustamo īpašumu dod Ministru kabinets, bet atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija.  Lūdzam izteikt rīkojuma projekta 1.punktu šādā redakcijā:  “1. Saskaņā ar Publiskas personas mantas atsavināšanas likuma 42.panta pirmo daļu, 42.1, 43. pantu un 45. panta pirmo daļu atļaut AS “Publisko aktīvu pārvaldītājs Possessor” nodot bez atlīdzības [..]”. | **Priekšlikums izvērtēts.** Precizēts Rīkojuma projekta 1.punkts. | **Rīkojuma projekta 1.punkts**  Rīkojuma projekta teksta redakciju skatīt šīs izziņas 14.punktā. |
| 10. | **Rīkojuma projekta anotācija** | **Finanšu ministrijas 2. priekšlikums**  Anotācijas I sadaļas 2.puntā (3. un 4.lpp.) ir norādīts, ka Atsavināšanas likuma 45.panta pirmajā daļā noteikts, ka palīdzības sniegšanai dzīvokļa jautājumu risināšanā likumā “Par palīdzību dzīvokļa jautājumu risināšanā” noteiktajos gadījumos valsts dzīvojamo māju, kā arī valstij piederošu dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma 42.panta nosacījumiem.  Atbilstoši Atsavināšanas likuma 45.panta pirmajai daļai, ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma 42. vai 42.1 panta nosacījumiem.  Atsavināšanas likuma 42.panta pirmā daļa noteic, ka valsts nekustamo īpašumu var nodot bez atlīdzības atvasinātas publiskas personas īpašumā, savukārt Atsavināšanas likuma 42.1 panta pirmā daļa noteic, ka valstij piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42.panta nosacījumus, var nodot īpašumā bez atlīdzības.  Ņemot vērā, ka rīkojuma projekta 1.punkts paredz nodot bez atlīdzības Jelgavas pilsētas pašvaldībai un Rīgas pilsētas pašvaldībai īpašumā valstij piekrītošos nekustamos īpašumus, lūdzam papildināt anotāciju ar atsauci uz Atsavināšanas likuma 42.1 pantu. | **Priekšlikums izvērtēts.**  Ietverta attiecīgā atsauce. | **Rīkojuma projekta anotācijas I sadaļas 2.punkts** |
| 11. | **Rīkojuma projekta anotācija** | **Finanšu ministrijas 3. priekšlikums**  Aicinām anotācijā skaidrot fizisko personu vēsturisko datu apstrādes mērķi. Vēršam uzmanību, ka Eiropas Parlamenta un Padomes 2016.gada 27.aprīļa Regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) stājās spēkā 2018. gada 25. maijā. Atbilstoši 2018.gada 7.jūnija Valsts iestāžu juridisko dienestu vadītāju sanāksmē lemtajam (prot. Nr.1, 1.§) jautājumāpar Vispārīgās datu aizsardzības regulas ietekmi uz tiesību aktu izstrādi - izstrādājot tiesību aktu projektus, anotācijā jānorāda pamatots datu apstrādes mērķis, kādam nolūkam personas dati tiks izmantoti. Lēmumu pamatojošai informācijai, kas satur fiziskas personas datus, jānosaka ierobežotas pieejamības statuss. Pieļaujams apkopot tikai tik daudz informācijas, cik nepieciešams norādītajam mērķim. | **Priekšlikums izvērtēts.**  Šo regulu nepiemēro mirušu personu personas datiem (REGULA (ES) 2016/679 preambulas 27.p.). | **Rīkojuma projekta anotācija** |
| 12. | **Rīkojuma projekta anotācija** | **Finanšu ministrijas 4. priekšlikums**  Tiesiskās skaidrības nodrošināšanai aicinām pārliecināties par anotācijas I sadaļas 2.punktā norādītā nosaukuma “I Informācija par Rīkojuma projektā minēto nekustamo īpašumu” nepieciešamību. | **Priekšlikums izvērtēts.**  Nosaukums dzēsts. | **Rīkojuma projekta anotācijas I sadaļas 2.punkts** |
| 13. | **Rīkojuma projekta anotācija** | **Finanšu ministrijas priekšlikums 23.12.2020.**  Publiskas personas mantas atsavināšanas likuma 42.1 panta pirmā daļa nosaka, ka valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu. Ievērojot minēto, lūdzam rīkojuma projekta I sadaļas 2.punktā 5.lp. 7.rindkopā vārdu “secīgi” aizstāt ar vārdu “vienlaikus ar” un minēto rindkopu salāgot ar rīkojuma projekta 4.1.apakšpunktu. | **Priekšlikums ņemts vērā.** | **Rīkojuma projekta anotācijas I sadaļas 2.punkts**  “1) Jelgavas pilsētas pašvaldībai jāieraksta un Rīgas pilsētas pašvaldībai jānostiprina īpašuma tiesību zemesgrāmatā uz valsts vārda Possessor personā vienlaikus ar pašvaldības īpašuma tiesību nostiprināšanu;” [5.lp.] |
| 14. | **Rīkojuma projekts**  “1. Saskaņā ar Publiskas personas mantas atsavināšanas likuma 42.panta pirmo daļu, 42.1, 43. pantu un 45. panta pirmo daļu atļaut SIA “Publisko aktīvu pārvaldītājs Possessor” nodot bez atlīdzības Jelgavas pilsētas pašvaldības un Rīgas pilsētas pašvaldības īpašumā šā rīkojuma pielikumā minētos valstij piekrītošos dzīvokļu īpašumus, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomās funkcijas īstenošanai - palīdzības sniegšanai iedzīvotājiem dzīvokļa jautājumu risināšanā.  2. Jelgavas pilsētas pašvaldībai un Rīgas pilsētas pašvaldībai šā rīkojuma pielikumā minētos dzīvokļu īpašumus bez atlīdzības nodot valstij, ja tie vairs netiek izmantoti šā rīkojuma 1.punktā minētās funkcijas īstenošanai.  3. Pilnvarot Jelgavas pilsētas pašvaldību un Rīgas pilsētas pašvaldību parakstīt nostiprinājuma lūgumus par īpašuma tiesību nostiprināšanu zemesgrāmatā uz valsts vārda SIA “Publisko aktīvu pārvaldītājs Possessor” personā uz šā rīkojuma pielikumā minētajiem dzīvokļu īpašumiem, kā arī veikt citas nepieciešamās darbības dzīvokļu īpašumu tiesību nostiprināšanai zemesgrāmatā.  4. Jelgavas pilsētas pašvaldībai un Rīgas pilsētas pašvaldībai, nostiprinot zemesgrāmatā īpašuma tiesību uz šā rīkojuma pielikumā minētajiem dzīvokļu īpašumiem:  4.1. nostiprināt īpašuma tiesību zemesgrāmatā uz valsts vārda SIA “Publisko aktīvu pārvaldītājs Possessor” personā vienlaikus ar pašvaldības īpašuma tiesību nostiprināšanu;  4.2. norādīt, ka īpašuma tiesība nostiprināta uz laiku, kamēr pašvaldība nodrošina šā rīkojuma 1. punktā minētās funkcijas īstenošanu;  4.3. ierakstīt atzīmi par aizliegumu atsavināt dzīvokļa īpašumus un apgrūtināt tos ar hipotēku, izņemot gadījumu, ja dzīvokļa īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.” | **Tieslietu ministrijas priekšlikums (23.12.2020.)**  Lūdzam izvērtēt rīkojuma projektu un precizēt to iedibinātajai praksei, jo vēršam uzmanību uz to, ka:  1. ja valstij piekritīgais nekustamais īpašums nav ierakstīts zemesgrāmatā, tad valstij tas ir jāieraksta zemesgrāmatā vai jāpilnvaro pašvaldību ierakstīt konkrēto nekustamo īpašumu zemesgrāmatā uz valsts vārda. Savukārt, ja valstij piekritīgais nekustamais īpašums ir ierakstīts zemesgrāmatā, tad nepieciešams nostiprināt valsts īpašuma tiesības vai jāpilnvaro attiecīgā pašvaldība to darīt. Ņemot vērā, ka ar rīkojuma projektu nodod gan ierakstītu, gan neierakstītu nekustamo īpašumu, tas nav secināms no rīkojuma projekta teksta.  2. Saskaņā ar Dzīvokļa īpašuma likuma 6. panta par dzīvokļa īpašuma izveidošanu un nodibināšanu pirmo daļu dzīvokļa īpašumu var izveidot uz likuma, tiesas sprieduma, darījuma, tai skaitā testamenta, vai mājas īpašnieka lēmuma pamata. Dzīvokļa īpašumu izveido, sadalot atbilstoši šā likuma noteikumiem zemesgrāmatā ierakstītu dzīvojamo māju kopā ar tai piederīgajām palīgēkām, būvēm un zemi. Savukārt saskaņā ar minētā panta otro daļu dzīvokļa īpašums ir nodibināts līdz ar tā ierakstīšanu zemesgrāmatā. No anotācijas un pievienotajiem dokumentiem izriet, ka viens no atsavināmajiem nekustamajiem īpašumiem nav ierakstīts zemesgrāmatā, līdz ar to nav nodibināts dzīvokļa īpašums. Tomēr no rīkojuma projekta teksta var secināt, ka tiks nodoti divi zemesgrāmatā ierakstīti un nodibināti dzīvokļa īpašumi. | **Ņemot vērā priekšlikumu** piekoriģēts rīkojuma projekta un anotācijas formulējumi, izšķirot, ka Jelgavas novada pašvaldība, kas pārņem zemesgrāmatā neierakstītu īpašumu, ierakstīs, bet Rīgas pilsētas pašvaldība, kas pārņem zemesgrāmatā ierakstītu īpašumu,nostiprinās valsts īpašuma tiesību un attiecīgi saistītie formulējumi, lai saprotams, ka abi nekustamie īpašumi vēl nav zemesgrāmatā ierakstīti dzīvokļa īpašumi. | **Rīkojuma projekts**  “1. Saskaņā ar Publiskas personas mantas atsavināšanas likuma 42.panta pirmo daļu, 42.1, 43. pantu un 45. panta pirmo daļu atļaut SIA “Publisko aktīvu pārvaldītājs Possessor” nodot bez atlīdzības Jelgavas pilsētas pašvaldības un Rīgas pilsētas pašvaldības īpašumā šā rīkojuma pielikumā minētos valstij piekrītošos nekustamos īpašumus, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomās funkcijas īstenošanai - palīdzības sniegšanai iedzīvotājiem dzīvokļa jautājumu risināšanā.  2. Jelgavas pilsētas pašvaldībai un Rīgas pilsētas pašvaldībai šā rīkojuma pielikumā minētos nekustamos īpašumus bez atlīdzības nodot valstij, ja tie vairs netiek izmantoti šā rīkojuma 1.punktā minētās funkcijas īstenošanai.  3. Pilnvarot Jelgavas pilsētas pašvaldību parakstīt nostiprinājuma lūgumu par īpašuma tiesību ierakstīšanu un Rīgas pilsētas pašvaldību parakstīt nostiprinājuma lūgumu par īpašuma tiesību nostiprināšanu zemesgrāmatā uz valsts vārda SIA “Publisko aktīvu pārvaldītājs Possessor” personā uz šā rīkojuma pielikumā minētajiem nekustamajiem īpašumiem, kā arī veikt citas nepieciešamās darbības nekustamo īpašumu tiesību nostiprināšanai zemesgrāmatā.  4. Jelgavas pilsētas pašvaldībai un Rīgas pilsētas pašvaldībai nostiprinot zemesgrāmatā īpašuma tiesību uz šā rīkojuma pielikumā minētajiem dzīvokļu īpašumiem:  4.1. attiecīgi ierakstīt vai nostiprināt īpašuma tiesību zemesgrāmatā uz valsts vārda SIA “Publisko aktīvu pārvaldītājs Possessor” personā vienlaikus ar pašvaldības īpašuma tiesību nostiprināšanu;  4.2. norādīt, ka īpašuma tiesība nostiprināta uz laiku, kamēr pašvaldība nodrošina šā rīkojuma 1. punktā minētās funkcijas īstenošanu;  4.3. ierakstīt atzīmi par aizliegumu atsavināt dzīvokļa īpašumus un apgrūtināt tos ar hipotēku, izņemot gadījumu, ja dzīvokļa īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.” |
| 15. | **Rīkojuma projekta anotācija** | **Finanšu ministrijas priekšlikums (23.02.2021.)**  Ievērojot to, ka rīkojuma projekts paredz valstij piekrītošos nekustamos īpašumus saskaņā ar Publiskas personas mantas atsavināšanas likuma 42.panta pirmo daļu, 42.1, 43. pantu un 45. panta pirmo daļu nodot bez atlīdzības Jelgavas pilsētas pašvaldības un Rīgas pilsētas pašvaldības īpašumā likuma “Par pašvaldībām” 15.panta pirmās daļas 9.punktā minētās pašvaldības autonomas funkcijas īstenošanai – palīdzības sniegšanai iedzīvotājiem dzīvokļa jautājumu risināšanā, aicinām rīkojuma projekta anotācijas I sadaļas 2.punktā 5.lpp. 3.rindkopu papildināt ar atsauci uz Publiskas personas mantas atsavināšanas likuma 45.panta pirmo daļu, tādējādi salāgojot rīkojuma projekta 1.punktu ar rīkojuma projekta anotācijā norādīto. |  | **Rīkojuma projekta anotācijas I sadaļas 2.punkts:**  “Rīkojuma projekts paredz, ka Possessor, ievērojot Atsavināšanas likuma 42.panta pirmo daļu, 42.1, 43.pantu un 45.panta pirmo daļu, nodod:”  [5.lp.] |

Kaspars Lore

Ekonomikas ministrijas Juridiskā departamenta direktors

Tālrunis 67013207

Kaspars.Lore@em.gov.lv